નવસારી નગરપાલિકાની સામાન્ય સભામાં વોર્ડ નં. 10ના વિપક્ષી સભ્યોએ તેમના વોર્ડમાં કામ થતા ન હોવાનો મુદ્દો શરૂઆતમાં જ ઉઠાવ્યો હતો. વોર્ડના સભ્યો ઈકબાલ ઉસ્માની, પિયુષ ઢીમ્મર, હેમાબેન રાઠોડ, કોકિલાબેન પટેલે તેમના વોર્ડની ઉપેક્ષા કરાતી હોવાનું કારણ જણાવી વોકઆઉટ કર્યો હતો. તેમની સાથે અન્ય એક સભ્ય મેહુલ ટેલરે પણ વોકઆઉટ કર્યો હતો. જોકે વોકઆઉટ મુદ્દે વિપક્ષી સભ્યોમાં જ એકરાગીતા ન હોવાની તથા મતભેદ હોવાની વાત પાછળથી બહાર આવી હતી.